ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড–১৯ এর বিষয়ে সর্বশেষ তথ্য
নতুনদিল্লি, ১১ এপ্রিল, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
কোভিড-১৯ এর মোকাবিলায় পরবর্তী কৌশল স্থির করতে প্রধানমন্ত্রী শ্রী নরেন্দ্র মোদী আজ সব রাজ্যের মুখ্যমন্ত্রীদের সঙ্গে ভিডিও কনফারেন্সের মাধ্যমে বৈঠক করেন। এই ধরণের বৈঠক এর আগে গত ২০ মার্চ ও ২ এপ্রিল অনুষ্ঠিত হয়।
কেন্দ্র, ব্যক্তিগত সুরক্ষা সরঞ্জাম , এন৯৫ মাস্ক, টেস্টিং কিট, ঔষুধ, চিকিৎসা সরঞ্জাম, ভেন্টিলেটরের মত জরুরী সামগ্রীগুলি দেশে যথেষ্ট পরিমাণে রয়েছে বলে আশ্বস্ত করেছে। সরকার, রাজ্য এবং কেন্দ্রীয় স্তরে কোভিড – ১৯ এ সংক্রমিত রোগীদের চিকিৎসার জন্য নির্দিষ্টভাবে কয়েকটি হাসপাতালকে চিহ্নিত করেছে।
কোভিড–১৯ এর জন্য নির্ধারিত কেন্দ্র হিসেবে কেন্দ্রীয় সরকার এবং রাজ্য সরকারগুলি মোট ৫৮৬টি ব্যবস্থাপনা গড়ে তুলেছে। আইসোলেশন বেডের ব্যবস্থা করা হয়েছে, ১,০৪,৬১৩টি। আইসিইউ বেডের ব্যবস্থা করা হয়েছে, ১১,৮৩৬টি।
নতুন দিল্লীর এইমস হাসপাতাল ওয়েবকাস্টিং-এর মাধ্যমে স্বাস্থ্যপরিষেবার সঙ্গে যুক্ত কর্মীদের দক্ষতা বৃদ্ধির লক্ষ্যে সেমিনারের আয়োজন করছে। এই সেমিনারগুলি বিষয়ে সর্বশেষ তথ্য পাওয়া যাবে, https://www.mohfw.gov.in/ ।
আয়ুষ মন্ত্রক, পরীক্ষিত আয়ুর্বেদের ফলাফলের ওপর ভিত্তি করে রোগ- প্রতিরোধ বৃদ্ধি সংক্রান্ত একটি নির্দেশিকা জারি করেছে। এই নির্দেশিকাটি ৩১ মার্চ জারি করা হয়।
কোভিড – ১৯ এর মোকাবিলায় করতে দেশের বিভিন্ন জেলায় নানা উদ্যোগ গ্রহণ করা হয়েছে। দেশের মধ্যে আগ্রায় প্রথম অনেকের মধ্যে কোভিড–১৯ এর সংক্রমণ ধরা পড়েছিল। উত্তরপ্রদেশ এবং আগ্রা জেলাপ্রশাসন, তাদের স্মার্টসিটির পরিকাঠামো গ্রহণ করে, স্বাস্থ্যকর্মীদের সহায়তায় ইন্টিগ্রেটেড উইথ কম্যান্ড এন্ড কন্ট্রোল সেন্টার গড়ে তুলেছে। আগ্রার এই কৌশলটি বিভিন্ন রাজ্য অনুসরণ করছে।
শেষ পাওয়া খবরে দেশে ৭৪৪৭ জন এই ভাইরাসে সংক্রমিত হয়েছেন। এদের মধ্যে ২৩৯ জন মারা গেছেন। ৬৪২ জন সুস্থ হয়ে ফিরে গেছেন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in -এই দুটি ই-মেলে যোগাযোগ করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড – ১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন।
https://www.mohfw.gov.in/pdf/coronvavirushelplinenumber.pdf
(CG/CB
রেলমন্ত্রক
শ্রী নরেন্দ্র সিং তোমর ও শ্রী পীযূষ গোয়েল মহারাষ্ট্রের দেবলালী থেকে বিহারের দানাপুর পর্যন্ত বিশেষ পণ্যবাহী ট্রেন ‘কিষাণ রেল’ - এর যাত্রার সূচনা করেছেন
কিষাণ রেল সারা দেশে কৃষিজ পণ্যের দ্রুত পরিবহণে আমূল পরিবর্তন নিয়ে আসবে : শ্রী তোমর
ভারতীয় রেল এবং দেশের কৃষকরা কোভিড চ্যালেঞ্জ মোকাবিলায় সম্মুখভাগে থেকেছেন, কোভিড মহামারীর সময় খাদ্যশস্য পরিবহণ দ্বিগুণ হয়েছে, কৃষকদের আরও সমৃদ্ধ করে তুলতে কিষাণ রেল আরও একটি পদক্ষেপ : শ্রী গোয়েল
নয়াদিল্লি, ০৭ অগাস্ট, ২০২০
ভারতীয় রেল আজ মহারাষ্ট্রের দেবলালী থেকে বিহারের দানাপুর পর্যন্ত প্রথম ‘কিষাণ রেল’ পরিষেবা শুরু করেছে। কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর এবং রেল মন্ত্রী শ্রী পীযূষ গোয়েল ভিডিও কনফারেন্সের মাধ্যমে এই ট্রেনটির যাত্রার সূচনা করেন।
কৃষিজ পণ্যবাহী, বিশেষ করে পচনশীল পণ্যের পরিবহণে এই ট্রেনটি সাপ্তাহিক-ভিত্তিতে চলাচল করবে। এই ট্রেনটিতে ইঞ্জিন সহ ১০টি ওয়াগন রয়েছে। ট্রেনটি প্রায় দীর্ঘ ৩২ ঘন্টার সময়ে ১ হাজার ৫১৯ কিলোমিটার পথ অতিক্রম করে আগামীকাল সন্ধ্যে ৬টা ৪৫ মিনিট নাগাদ দানাপুরে পৌঁছবে।
এই উপলক্ষে শ্রী তোমর বলেন, কৃষকদের কাছে আজ এক বিশেষ দিন। বাজেটে কিষাণ রেলের কথা ঘোষণা করা হয়েছে। কৃষিজ পণ্যের পরিবহণ যেমন প্রয়োজন, তেমনই কৃষকদের লাভজনক উপাজর্নও সমান গুরুত্বপূর্ণ। ভারতীয় কৃষকরা যে কোনও ধরনের বিপর্যয় বা চ্যালেঞ্জের কাছে নতি স্বীকার করতে রাজি নয় বলে বারবার তাঁরা প্রমাণ করেছেন। কিষাণ রেল দেশের এক প্রান্ত থেকে অন্য প্রান্তে কৃষিজ পণ্য সহজেই পৌঁছে দেবে। এই ট্রেন চালু হঅয়ার ফলে কৃষক ও গ্রাহক উভয় পক্ষই লাভবান হবেন। দেশের বিভিন্ন প্রান্ত কৃষিজ পণ্যের দ্রুত পরিবহণে কিষাণ রেল আমূল পরিবর্তন নিয়ে আসতে চলেছে বলে অভিমত প্রকাশ করে শ্রী তোমর কোভিড চ্যালেঞ্জের সময় নিরবছিন্ন খাদ্য সরবরাহ বজায় রাখার জন্য ভারতীয় রেলের প্রশংসা করেন।
রেল মন্ত্রী শ্রী গোয়েল বলেন, ভারতীয় সর্বদাই কৃষকদের পরিষেবায় পাশে থেকেছে। প্রধানমন্ত্রী শ্রী নরেন্দ্র মোদীর দিশা-নির্দেশ ও অনুপ্রেরণায় ভারতীয় রেল ‘কিষাণ রেল’ পরিষেবা চালু করেছে। এই ট্রেন কৃষকদের উপার্জন দ্বিগুণ করতে মাইলফলক হয়ে উঠবে। কোভিড চ্যালেঞ্জের বিরুদ্ধে লড়াইয়ে ভারতীয় রেল ও কৃষকরা সম্মুখভাগে থেকেছেন। করোনায় সময় খাদ্যশস্যবাহী ট্রেন পরিষেবা দ্বিগুণ হয়েছে। ভারতীয় কৃষকদের স্বার্থ রক্ষায় এখন যে গুরুত্ব দেওয়া হচ্ছে, তা আগে কখনও হয়নি। ‘আমি অত্যন্ত আশাবাদী যে, খুব শীঘ্রই সেই দিন আসবে, যেই দিন কিষাণ রেলের মাধ্যমে কাশ্মীরের আপেল কন্যাকুমারীতে পৌঁছবে’ - বলে শ্রী গোয়েল অভিমত প্রকাশ করেন।
মহারাষ্ট্রের দেবলালী থেকে বিহারের দানাপুর পর্যন্ত যাত্রাপথে ট্রেনটি নাসিক রোড, মানমড, জলগাওঁ, বুরহানপুর, খান্ডোয়া, জব্বলপুর, সাটনা, মানিকপুর, প্রয়াগরাজ ও বক্সার স্টেশনে থামবে।
ভারতীয় রেল কিষাণ রেল পরিষেবা চালু করার মাধ্যমে কৃষকদের আয় দ্বিগুণ বাড়াতে সাহায্য করছে।বিশেষ এই ট্রেনটি শাক-সব্জি, ফলমূল প্রভৃতি পচনশীল কৃষিজ পণ্য স্বল্প সময়ে বাজারে পৌঁছে দিতে গুরুত্বপূর্ণ ভূমিকা নেবে।
(CG/BD/SB
প্রধানমন্ত্রীরদপ্তর
প্রধানমন্ত্রী রাম নবমীতে জনগণকে শুভেচ্ছা জানিয়েছেন
নয়াদিল্লি, ৩০ মার্চ, ২০২৩
প্রধানমন্ত্রী শ্রী নরেন্দ্র মোদী পবিত্র রাম নবমী উপলক্ষে প্রত্যেককে শুভেচ্ছা জানিয়েছেন।
প্রধানমন্ত্রী বলেছেন যে ভগবান রামচন্দ্রের জীবন যুগে যুগে প্রেরণা যোগাতে থাকবে।
প্রধানমন্ত্রী ট্যুইট করে বলেছেন :
“রাম নবমীর পবিত্র পুণ্য দিনে সকল দেশবাসীকে অনেক অনেক শুভেচ্ছা। ত্যাগ, তপস্যা, সংযম এবং সঙ্কল্পের আধারে নির্মিত মর্যাদা পুরুষোত্তম ভগবান রামচন্দ্রের জীবন প্রত্যেক যুগে মানবতার প্রেরণাশক্তি হয়ে থাকবে।”
(PG/AP/DM
প্রধানমন্ত্রীরদপ্তর
প্রধানমন্ত্রী ২২শে ডিসেম্বর আলিগড় মুসলিম বিশ্ববিদ্যালয়ের শতবার্ষিকী উদযাপন অনুষ্ঠানে ভাষণ দেবেন
নতুন দিল্লি, ২০ই ডিসেম্বর, ২০২০
প্রধানমন্ত্রী শ্রী নরেন্দ্র মোদী ২২শে ডিসেম্বর বেলা ১১টার সময় ভিডিও কনফারেন্সের মাধ্যমে আলিগড় মুসলিম বিশ্ববিদ্যালয়ের শতবার্ষিকী উদযাপনের অনুষ্ঠানে বক্তব্য রাখবেন। প্রধানমন্ত্রী একটি স্মারক ডাকটিকিটও প্রকাশ করবেন। বিশ্ববিদ্যালয়ের আচার্য্য সৈয়দনা মুফাদ্দাল সইফুদ্দিন এবং কেন্দ্রীয় শিক্ষামন্ত্রী শ্রী রমেশ পোখরিয়াল ‘নিশাঙ্ক’ এই অনুষ্ঠানে উপস্থিত থাকবেন।
আলিগড় মুসলিম বিশ্ববিদ্যালয় সম্পর্কে
মহামেডান অ্যাঙ্গলো ওরিয়েন্টাল  কলেজ ১৯২০ সালে ভারতীয় আইন সভার প্রস্তাবের মাধ্যমে একটি বিশ্ববিদ্যালয়ে উন্নীত হয়। এটি একটি কেন্দ্রীয় বিশ্ববিদ্যালয়। স্যার সৈয়দ আহমেদ খান ১৮৭৭ সালে এমএও কলেজ প্রতিষ্ঠা করেছিলেন। উত্তরপ্রদেশের আলিগড়ে ৪৬৭.৬ হেক্টর জমিতে এই বিশ্ববিদ্যালয়ের ক্যাম্পাস অবস্থিত। কেরালার মালাপ্পুরম, পশ্চিমবঙ্গের মুর্শিদাবাদের জঙ্গিপুর এবং বিহারের কিষাণগঞ্জে এই বিশ্ববিদ্যালয়ের ৩টি ক্যাম্পাস রয়েছে।
স্বাস্থ্যওপরিবারকল্যাণমন্ত্রক
কোভিড-১৯ : অসত্য বনাম প্রকৃত তথ্য
নতুন দিল্লি, ০৩ জানুয়ারি, ২০২২
কিছু সংবাদ মাধ্যমের প্রতিবেদনে অভিযোগ করা হয়েছে যে, দেশে জাতীয় কোভিড-১৯ টিকাদান কর্মসূচির আওতায় মেয়াদ উত্তীর্ণ টিকা দেওয়া হচ্ছে। এটি সম্পূর্ণ মিথ্যে ও বিভ্রান্তমূলক। অসম্পূর্ণ তথ্যের উপর ভিত্তি করে এই প্রতিবেদন উপস্থাপন করা হয়েছে।
সেন্ট্রাল ড্রাগস স্ট্যান্ডার্ড কন্ট্রোল অর্গানাইজেশন ২০২১ সালের ২৫শে অক্টোবর, মেসার্স ভারত বায়োটেক ইন্টারন্যাশনাল লিমিটেডের চিঠির উত্তরে কোভ্যাক্সিন  টিকার শেলফ লাইফ বা মজুতের সময়সীমার মেয়াদ ৯ মাস থেকে বাড়িয়ে ১২ মাস করার অনুমোদন দিয়েছে। একইভাবে এই জাতীয় নিয়ন্ত্রক সংস্থা গত বছর ২২শে ফেব্রুয়ারি কোভিশিল্ড টিকার শেলফ লাইফের মেয়াদ ৬ মাস থেকে বাড়িয়ে ৯ মাস পর্যন্ত করেছে।
এই জাতীয় নিয়ন্ত্রক সংস্থার মাধ্যমে টিকার শেলফ লাইফের মেয়াদ বাড়ানো হয়। টিকা নির্মাতাদের দেওয়া তথ্য পর্যালোচনা করে এবং টিকার কর্মক্ষমতা বিশ্লেষণের ভিত্তিতে এই শেলফ লাইফের সময়সীমা বাড়ানো হয়েছে।
CG/SS/SKD/
(
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রক একক এবং মাল্টি ব্র্যান্ড মলের দোকান ব্যতীত বিশেষ কিছু দোকান খোলার জন্য রাজ্য ও কেন্দ্রশাসিত অঞ্চলগুলিকে নির্দেশিকা জারি করেছে
নতুন দিল্লি, ২৫ এপ্রিল, ২০২০
কেন্দ্রীয়স্বরাষ্ট্র মন্ত্রক চলতি বছরের ১৫ এপ্রিল কোভিড-১৯ মোকাবিলায় সংশোধিত নির্দেশিকার আওতায় হটস্পট / কন্টেইনমেন্ট আওতাভুক্ত নয় এমন অঞ্চলে বেশ কিছু কার্যকলাপকে ছাড় দেওয়ার জন্য নির্দেশিকা জারি করেছে।
বিস্তারিত জানতে -
https://www.mha.gov.in/sites/default/files/MHA%20order%20dt%2015.04.2020%2C%20with%20Revised%20Consolidated%20Guidelines_compressed%20%283%29.pdf
- ওয়েব সাইট টি দেখুন।
বাণিজ্যিক ও বেসরকারী প্রতিষ্ঠানকে ছাড় দেওয়ার পাশাপাশি,স্বরাষ্ট্র মন্ত্রক আবাসিক প্রাঙ্গণ, প্রতিবেশী এলাকা এবং এককভাবে থাকা দোকান সহ রাজ্য / কেন্দ্রশাসিত অঞ্চলগুলির 'দোকানএবং প্রতিষ্ঠান আইনে'র অধীনে বিধিবদ্ধ দোকান খোলার অনুমতি দেওয়ার জন্য সংশ্লিষ্ট সমস্ত রাজ্য / কেন্দ্রশাসিত অঞ্চলগুলিকে নির্দেশিকা জারি করেছে।
পৌর নিগম এবং পৌরসভার সীমার মধ্যে থাকা ব্যতীত, বাজার চত্বরে থাকা দোকানগুলি খোলার অনুমতি দেওয়া হবে। তবে একক এবং মাল্টি ব্র্যান্ডের মলের দোকানগুলি কোথাও খুলতে দেওয়া হবে না।
সমস্ত অনুমতিপ্রাপ্ত দোকানদারদের কেবল ৫০শতাংশ কর্মচারী নিয়ে দোকান খুলতে হবে ও মাস্ক পরা এবং সামাজিক দূরত্বের নিয়মগুলি কঠোরভাবে অনুসরণ করা বাধ্যতামূলক করতে হবে।
তবে এটি উল্লেখ করা খুব গুরুত্বপূর্ণ যে, লকডাউন বিধিনিষেধগুলিতে প্রদত্ত এই ছাড়গুলি হটস্পট / কোন্টেইনমেন্ট অঞ্চলে প্রযোজ্য হবে না।
সরকারি ভাবে যোগাযোগ করতে
http://pibphoto.nic.in/documents/rlink/2020/apr/p202042501.pdf এখানে ক্লিক করুন।
(CG/SS
সহযোগ মন্ত্রক
প্রাকৃতিক কৃষি কাজ সম্পর্কিত জাতীয় সম্মেলনের সমাপ্তি অধিবেশনে ভিডিও কনফারেন্সের মাধ্যমে কৃষকদের উদ্দেশে প্রধানমন্ত্রী শ্রী নরেন্দ্র মোদীর ভাষণ
নয়াদিল্লি, ১৬ ডিসেম্বর, ২০২১
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে প্রাকৃতিক কৃষি কাজ সম্পর্কিত জাতীয় সম্মেলনের সমাপ্তি অধিবেশনে কৃষকদের উদ্দেশে ভাষণ দিয়েছেন। এই উপলক্ষে কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ, কেন্দ্রীয় কৃষি মন্ত্রী শ্রী নরেন্দ্র সিং তোমর, গুজরাটের রাজ্যপাল শ্রী আচার্য দেবরথ এবং রাজ্যের মুখ্যমন্ত্রী শ্রী ভুপেন্দ্র প্যাটেল উপস্থিত ছিলেন।
কেন্দ্রীয় সমবায় মন্ত্রী শ্রী শাহ বলেন, প্রাকৃতিক কৃষি কাজের প্রসারে এবং এ ধরনের চাষ পদ্ধতি সম্পর্কে কৃষকদের সচেতন করে তুলতেই এই সম্মেলন আয়োজন করা হয়েছে। তিনি আরও বলেন, প্রধানমন্ত্রী শ্রী নরেন্দ্র মোদীর প্রেরণাতেই এই সম্মেলন আয়োজিত হয়েছে। সারা দেশে কৃষকরা প্রাকৃতিক কৃষি কাজ পদ্ধতি গ্রহণ করুন, যাতে তাঁরাও লাভবান হন এবং দেশের অগ্রগতিতে অবদান রাখতে পারেন, বলে শ্রী শাহ অভিমত প্রকাশ করেন। বহু কৃষক এ ধরনের কৃষি কাজ পদ্ধতির উপকারিতা সম্পর্কে জানতে পেরে তা গ্রহণ করেছেন।
শ্রী শাহ বলেন, কৃষি উৎপাদন বহু বছর ধরেই জিডিপি-র অঙ্গ। তাই, জিডিপি-তে কৃষি ক্ষেত্রের অবদান আরও বাড়ানোর সম্ভাবনা তৈরি হয়েছে। সম্পূর্ণ জৈব পদ্ধতিতে কৃষি কাজের পন্থা অবলম্বন করে তা আরও বাড়ানো যেতে পারে বলেও শ্রী শাহ অভিমত প্রকাশ করেন।
সমবায় মন্ত্রী বলেন, প্রধানমন্ত্রী শ্রী মোদী ক্ষুদ্র কৃষি সেচ ব্যবস্থায় অগ্রাধিকার দিয়েছেন এবং গুজরাটের মতো ক্ষুদ্র কৃষি সেচ ব্যবস্থা অবলম্বনকারী রাজ্যগুলিতে সেচ ব্যবস্থার প্রসারে পুরোদমে কাজ চলছে। তিনি বলেন, সেচ ব্যবস্থায় জলের পরিমাণ একই রকম থাকলেও আধুনিক ও বৈজ্ঞানিক পদ্ধতি গ্রহণ করলে সীমিত পরিমাণ জল দিয়েও সেচ ব্যবস্থার প্রসার ঘটানো যায়। প্রধানমন্ত্রী ২০১৯ সাল থেকেই প্রাকৃতিক কৃষি কাজ পদ্ধতি অবলম্বনের জন্য কৃষকদের প্রতি আহ্বান জানিয়ে আসছেন। এই প্রেক্ষিতে শ্রী শাহ বলেন, উৎপাদনশীলতা বাড়াতে রাসায়নিক সার একদিকে যেমন অত্যন্ত গুরুত্বপূর্ণ, তেমনই তা মাটির উর্বরশীলতাও কমিয়ে দেয়। পক্ষান্তরে, মাটির দীর্ঘস্থায়ী-ভিত্তিতে ক্ষতি হয়।
শ্রী শাহ বলেন, আমাদের পরম্পরাগত ও প্রাকৃতিক কৃষি কাজ পদ্ধতির পুনরুজ্জীবনে স্বয়ং প্রধানমন্ত্রী এক বড় অভিযান গ্রহণ করেছে। লালকেল্লার প্রাকার থেকে জাতির উদ্দেশে ভাষণে শ্রী মোদী দেশের কোটি কোটি কৃষককেও এই অভিযানে সামিল হওয়ার আহ্বান জানিয়েছিলেন। শ্রী শাহ বলেন, এই অভিযান কৃষি জমিতে জল ধরে রাখার ক্ষমতা যেমন বাড়াবে, তেমনই জমির উৎপাদনশীলতাও বৃদ্ধি করবে। একইভাবে, কৃষি কাজে খরচ কমবে, মূল্যবান জলসম্পদ সাশ্রয় হবে এবং জৈবিক ফসল পাওয়া যাবে, যা শরীরের পক্ষে কম ক্ষতিকারক।
শ্রী শাহ জানান, স্বাধীনতার ৭৫ বছরে সমবায় মন্ত্রক গড়ে তুলে প্রধানমন্ত্রী যে ঐতিহাসিক সিদ্ধান্ত নিয়েছেন, তা অত্যন্ত তাৎপর্যপূর্ণ। এজন্য তিনি দেশের কোটি কোটি কৃষক ও দেশবাসীর পক্ষ থেকে প্রধানমন্ত্রীকে ধন্যবাদ জানান। শ্রী শাহ বলেন, সমবায়ের মাধ্যমে মৎস্যচাষ ও কৃষি সহ অনেক ক্ষেত্রে গুরুত্বপূর্ণ কাজ চলছে। তবে, এ ধরনের উদ্যোগের ফলে ক্ষুদ্র চাষীরা বিশেষভাবে লাভবান হবেন। কৃষকদের প্রাকৃতিক কৃষি কাজ পদ্ধতি গ্রহণে উৎসাহিত করার পাশাপাশি, তাঁরা যাতে ফসলের ন্যায্য মূল্য পান, তাও সুনিশ্চিত করা প্রয়োজন। আজকের অনুষ্ঠানে প্রধানমন্ত্রীর উপস্থিতি দেশে প্রাকৃতিক পদ্ধতিতে কৃষি কাজে আরও গতিসঞ্চার করবে। কৃষকরা শ্রী মোদীকে ভরসা করেছেন এবং বহু বছর পর ২০১৪ থেকে দেশে কৃষকদের আস্থা ফিরে এসেছে বলেও শ্রী শাহ অভিমত প্রকাশ করেন।
CG/BD/SB
(Visitor Counter : 90
কেন্দ্রীয়লোকসেবাআয়োগ
ইউপিএসসি অক্টোবর মাসে নিয়োগ সংক্রান্ত পরীক্ষার ফলাফল চূড়ান্ত করেছে
নতুনদিল্লি, ২৪শে নভেম্বর, ২০২১
কেন্দ্রীয় লোক সেবা আয়োগ ౼ইউপিএসসি অক্টোবর মাসে নিয়োগ সংক্রান্ত কিছু পরীক্ষার ফলাফল চূড়ান্ত করেছে। সফল পরীক্ষার্থীদের ব্যক্তিগতভাবে ডাকযোগে জানানো হবে। পুরো তালিকা দেখতে চাইলে নীচের লিঙ্কে ক্লিক করুনঃ-
https://static.pib.gov.in/WriteReadData/specificdocs/documents/2021/nov/doc2021112421.pdf
CG/CB/NS
(Visitor Counter : 93
জাহাজচলাচলমন্ত্রক
ভারত এবং ইরানের চাবাহার বন্দরের মধ্যে পণ্য পরিবহণের ক্ষেত্রে ৪০ শতাংশ ছাড়ের মেয়াদ আরও এক বছর বৃদ্ধি করা হয়েছে
নয়াদিল্লী, ১৬ অক্টোবর, ২০২০
কেন্দ্রীয় জাহাজ চলাচল মন্ত্রক ভারতের জওহরলাল নেহরু বন্দর ও দীনদয়াল বন্দর থেকে ইরানের চাবাহারে শহীদ বেহেস্তি বন্দরের মধ্যে মাল ও পণ্য পরিবহনের জন্য বর্তমান ৪০ শতাংশ ছাড়ের হার আরও একবছর পর্যন্ত বৃ্দ্ধি করেছে।
জাহাজ চলাচল মন্ত্রক জানিয়েছে এই সুবিধা গ্রহণের জন্য শহীদ বেহেস্তি বন্দরে জাহাজে অন্তত ৫ হাজার মেট্রিক টন পণ্য বোঝাই করতে হবে।
এর জন্য ইন্ডিয়ান পোর্টস গ্লোবাল লিমিটেডের সঙ্গে সমন্বয় বজায় রেখে যৌথভাবে স্ট্যানডার্ড অপারেটিং প্রসিডিওর তৈরি করা হবে, যাতে চাবাহার বন্দরের শহীদ বেহেস্তি টার্মিনাল থেকে পণ্য বোঝাইয়ের সময় এই ছাড় মেলে।
এই ছাড়ের মেয়াদ বাড়ানোর লক্ষ্য হল ইরানের চাবাহারে শহীদ বেহেস্তি বন্দরের বাণিজ্যিক সম্প্রসারণ ঘটানো। এরফলে জহওরলাল নেহরু বন্দর এবং দীনদয়াল বন্দর ও শহীদ বেহেস্তি বন্দরের মধ্যে উপকূলীয় পণ্য পরিবহণ বৃদ্ধি পাবে।
CG/SS /NS
(Visitor Counter : 137
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৭৭ কোটি ৭০ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৪ কোটি ৪৫ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০২ মার্চ, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৭৭ কোটি ৭০ লক্ষ ৮২ হাজার ৭০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৪ কোটি ৪৫ লক্ষ ৪৪ হাজার ৭৫১টি টিকার ডোজ হাতে রয়েছে।
CG/CB/SB
(Visitor Counter : 89
বিজ্ঞানওপ্রযুক্তিমন্ত্রক
ভারত আন্তর্জাতিক বিজ্ঞান মহোৎসব ২০২০ উপলক্ষে মেগা সায়েন্স ফেস্টিভালের আমেজ ভার্চ্যুয়াল পদ্ধতিতে উপভোগ করার সুযোগ
নয়াদিল্লি, ১৭ ডিসেম্বর, ২০২০
মহামারীর সময় যখন যবতীয় আনন্দ-উন্মাদনা একপ্রকার প্রায় থমকে গিয়েছিল, তখন বিজ্ঞান ও প্রযুক্তির সহায়তায় মানসিক এই প্রাণবন্ততায় কোনও খামতি দেখা দেয়নি। মানসিক প্রাণবন্ততার একটি উজ্জ্বল উদাহরণ হ’ল ভারত আন্তর্জাতিক বিজ্ঞান মহোৎসব ২০২০। এই মহোৎসবে বিজ্ঞান ও প্রযুক্তির আমেজ এবার ভার্চ্যুয়াল পদ্ধতিতে উপভোগ করা যাবে। নতুন দিল্লিতে সিএসআইআর – এর অধীন ন্যাশনাল ইন্সটিটিউট অফ সায়েন্স, টেকনোলজি অ্যান্ড ডেভেলপমেন্ট স্টাডিজ প্রতিষ্ঠানের অধিকর্তা ডঃ রঞ্জনা আগরওয়াল বলেছেন, বিজ্ঞান মহোৎসবে এমন একাধিক কর্মসূচি গ্রহণ করা হয়েছে, যেখানে ছাত্রছাত্রীরা ভার্চ্যুয়াল পদ্ধতিতেই অংশগ্রহণের সুযোগ পাবেন এবং নিজেদের মতামতও জানাতে পারবেন। এছাড়াও এবারের মহোৎসবের অঙ্গ হিসাবে থ্রি-ডি প্রদর্শনী, ভার্চ্যুয়াল ইভেন্ট, বিশেষজ্ঞদের নিয়ে আলোচনা, বক্তৃতা প্রভৃতি আয়োজন করা হচ্ছে। মহোৎসবে মোট ৪১টি ইভেন্ট বা কর্মসূচি থাকছে, যেখানে প্রত্যেকেই স্বাগত। জগদীশ চন্দ্র বোস ইউনিভার্সিটি অফ সায়েন্স অ্যান্ড টেকনলোজির পক্ষ থেকে আয়োজিত এক অনুষ্ঠানে ডঃ আগরওয়াল আরও বলেন, বিজনোনা ভারতীর হরিয়ানা শাখা এবারের বিজ্ঞান মহোৎসবের কার্টেন রাইজার অনুষ্ঠানের আয়োজন করেছে। এজন্য প্রতিষ্ঠানটিকে অভিনন্দন। উল্লেখ করা যেতে পারে, এবারের ভারত আন্তর্জাতিক বিজ্ঞান মহোৎসব ২২-২৫শে ডিসেম্বর পর্যন্ত ভার্চ্যুয়াল পদ্ধতিতে আয়োজিত হবে।
এবারের বিজ্ঞান মহোৎসবের নোডাল প্রতিষ্ঠান হিসাবে নতুন দিল্লির ন্যাশনাল ইন্সটিটিউট অফ সায়েন্স, টেকনলোজি অ্যান্ড ডেভেলপমেন্ট স্টাডিজ দায়িত্ব পালন করবে। কেন্দ্রীয় বিজ্ঞান ও প্রযুক্তি দপ্তর, বিজ্ঞান ও শিল্প গবেষণা পরিষদ, ভূ-বিজ্ঞান মন্ত্রক, স্বাস্থ্য ও পরিবার কল্যাণ মন্ত্রক এবং জৈব প্রযুক্তি দপ্তরের যৌথ সহযোগিতায় এই বিজ্ঞান মহোৎসবের আয়োজন করা হচ্ছে।
কার্টেন রাইজার অনুষ্ঠানে দিল্লির ন্যাশনাল ইন্সটিটিউট অফ সায়েন্স, টেকনলোজি অ্যান্ড ডেভেলপমেন্ট স্টাডিজ – এর অধিকর্তা ডঃ আগরওয়াল বিজ্ঞান মহোৎসবের অঙ্গ হিসাবে বিভিন্ন কর্মসূচি ও তার সম্ভাবনার নানা দিক তুলে ধরেন। এ প্রসঙ্গে তিনি আরও বলেন, বাড়িতে থেকেই ছাত্রছাত্রীরা বিজ্ঞান মহোৎসবের আমেজ উপলব্ধি করতে পারবেন এবং কর্মসূচিগুলি থেকেও লাভবান হবেন। বিজ্ঞান মহোৎসবের বিভিন্ন কর্মকান্ড ও অনুষ্ঠান সম্পর্কে বিস্তারিত জানার জন্য মহোৎসবের ওয়েবসাইট  দেখা যেতে পারে।
রাষ্ট্রপতিরসচিবালয়
প্রেস বিজ্ঞপ্তি
নতুনদিল্লি, ৬ই জুলাই, ২০২১
ভারতের রাষ্ট্রপতি নিম্নলিখিত নিয়োগ/ পরিবর্তনগুলি করেছেনঃ-
১। মিজোরামের রাজ্যপাল শ্রী পি এস শ্রীধরণ পিল্লাইকে বদলি করে গোয়ার রাজ্যপালের দায়িত্ব দেওয়া হয়েছে।
২। হরিয়ানার রাজ্যপাল শ্রী সত্যদেব নারায়ণ আর্যকে বদলি করে ত্রিপুরার রাজ্যপালের দায়িত্ব দেওয়া হয়েছে।
৩। ত্রিপুরার রাজ্যপাল শ্রী রমেশ বৈসকে বদলি করে ঝাড়খন্ডের রাজ্যপালের দায়িত্ব দেওয়া হয়েছে।
৪। শ্রী থাওয়ার চাঁদ গহলোতকে কর্ণাটকের রাজ্যপাল হিসেবে নিযুক্ত করা হয়েছে ।
৫। হিমাচল প্রদেশের রাজ্যপাল শ্রী বন্দারু দত্তাত্রেয়কে বদলি করে হরিয়ানার রাজ্যপালের দায়িত্ব দেওয়া হয়েছে ।
৬। ডঃ হরি বাবু কম্ভপতিকে মিজোরামের রাজ্যপাল হিসেবে নিযুক্ত করা হয়েছে ।
৭। শ্রী মাঙ্গুভাই ছগনভাই প্যাটেলকে মধ্যপ্রদেশের রাজ্যপাল হিসেবে নিযুক্ত করা হয়েছে ।
৮। শ্রী রাজেন্দ্র বিশ্বনাথ আরলেকরকে হিমাচল প্রদেশের রাজ্যপাল হিসেবে নিযুক্ত করা হয়েছে।
সংশ্লিষ্ট ব্যক্তিরা যেদিন থেকে তাঁদের কার্যভার গ্রহণ করবেন সেদিন থেকেই তাঁদের নিয়োগ কার্যকর হবে।
CG/CB
(Visitor Counter : 185
শ্রমওকর্মসংস্থানমন্ত্রক
গৃহস্থালির কাজে যুক্ত মানুষের জন্য প্রস্তাবিত জাতীয় নীতি মন্ত্রকের ওয়েবসাইটে দেওয়া হল
নয়াদিল্লি, ২৪ জুলাই, ২০১৮
গৃহস্থালির কাজকর্মে যুক্ত মানুষের স্বার্থ রক্ষায় একটি নীতি রচনার বিষয়ে আলাপ-আলোচনা চলছে বলে কেন্দ্রীয় শ্রম ও কর্মসংস্থান প্রতিমন্ত্রী  শ্রী সন্তোষ কুমার গাঙ্গোয়ার জানিয়েছেন। লোকসভায় সোমবার  এক প্রশ্নের লিখিত জবাবে তিনি আরও জানান, এই নীতির উল্লেখ্য বৈশিষ্ট্য হল – বর্তমান নিয়মনীতির আওতায় গৃহস্থালির কাজে যুক্ত মানুষকে নিয়ে আসা; এদের নাম নথিভুক্তিকরণ; নিজেদের সংগঠন বা ট্রেড ইউনিয়ন গঠনের অধিকার প্রদান; ন্যূনতম মজুরির অধিকার তথা সামাজিক সুরক্ষার সুবিধা, নিগ্রহ, হয়রানি ও হিংসা থেকে সুরক্ষা; পেশাদারী দক্ষতা বৃদ্ধির অধিকার; আদালত, ট্রাইব্যুনাল প্রভৃতির সুযোগ-সুবিধা প্রদান এবং প্লেসমেন্ট এজেন্সি বা কর্মসংস্থান প্রদানকারী সংস্থাগুলির গতিবিধি নিয়ন্ত্রণের জন্য উপযুক্ত ব্যবস্থা গড়ে তোলা।
জনসাধারণের মতামত ও প্রদর্শনের জন্য ঐ নীতির উল্লেখযোগ্য দিকগুলি মন্ত্রকের ওয়েবসাইটে আপলোড করা হয়েছে। শ্রী গাঙ্গোয়ার জানান, কয়েকটি রাজ্য ইতিমধ্যেই গৃহস্থালির কাজকর্মে যুক্ত মানুষকে ন্যূনতম মজুরি আইনের আওতায় নিয়ে এসেছে।
CG/BD/DM/…
(Visitor Counter : 41
প্রধানমন্ত্রীরদপ্তর
উপ-রাষ্ট্রপতি শ্রী এম ভেঙ্কাইয়া নাইডুর বিদায় সংবর্ধনা অনুষ্ঠানে যোগ দিলেন প্রধানমন্ত্রী
নয়াদিল্লি, ৮ আগস্ট ২০২২
উপ-রাষ্ট্রপতি শ্রী এম ভেঙ্কাইয়া নাইডুর বিদায় সংবর্ধনা অনুষ্ঠানে আজ যোগ দেন প্রধানমন্ত্রী শ্রী নরেন্দ্র মোদী। রাজ্যসভায় আয়োজিত এই অনুষ্ঠানে তিনি শ্রী ভেঙ্কাইয়া নাইডুর ভূয়সী প্রশংসা করে বলেন, আমরা এ বছর স্বাধীনতা দিবস উদযাপন করতে চলেছি এমন একটি সময়ে যখন দেশের রাষ্ট্রপতি, উপ-রাষ্ট্রপতি, লোকসভার অধ্যক্ষ এবং প্রধানমন্ত্রী – সকলেই জন্মগ্রহণ করেছেন স্বাধীনতা-উত্তরকালে। তাঁদের প্রত্যেকেই উঠে এসেছেন খুব সাধারণ পরিবারগুলি থেকে। এর একটি প্রতীকী অর্থ রয়েছে যা এক নতুন যুগের সূচক।
জনজীবনে যুক্ত হওয়ার সময় থেকেই দেশের যুব সমাজকে উপ-রাষ্ট্রপতি বরাবরই উৎসাহ যুগিয়ে এসেছেন। উপ-রাষ্ট্রপতি হিসেবে যুবকল্যাণে তিনি আত্মনিয়োগ করেছিলেন। বিভিন্ন সময় শ্রী এম ভেঙ্কাইয়া নাইডুর সঙ্গে তাঁর ঘনিষ্ঠ সম্পর্কের কথা উল্লেখ করে প্রধানমন্ত্রী বলেন, দলের কর্মী হিসেবে শ্রী ভেঙ্কাইয়া নাইডুর মতাদর্শগত অঙ্গীকার, বিধায়ক হিসেবে তাঁর সাফল্য, সাংসদ হিসেবে তাঁর কর্মচাঞ্চল্য এবং ভারতীয় জনতা পার্টির প্রেসিডেন্ট রূপে তাঁর সাংগঠনিক দক্ষতা বিশেষ প্রশংসার দাবি রাখে। কেন্দ্রের মন্ত্রী হিসেবে তাঁর কঠিন শ্রম ও বিচক্ষণতা এবং উপ-রাষ্ট্রপতি তথা রাজ্যসভার চেয়ারম্যান রূপে তাঁর নিষ্ঠা ও মর্যাদাপূর্ণ অভিব্যক্তি আমাদের মুগ্ধ করেছে। স্মৃতিচারণ করে প্রধানমন্ত্রী বলেন যে শ্রী ভেঙ্কাইয়া নাইডুর সঙ্গে তিনি ঘনিষ্ঠভাবে কাজ করে এসেছেন বহু বছর ধরেই। কোনও দায়িত্ব গ্রহণেই শ্রী নাইডু কখনও পিছিয়ে যাননি। তাই যাঁরা জনজীবনের সঙ্গে যুক্ত, তাঁদের অনেক কিছুই শিক্ষণীয় রয়েছে শ্রী ভেঙ্কাইয়া নাইডুর কাছে।
উপ-রাষ্ট্রপতি তাঁর বক্তব্য ও আলোচনায় শব্দের ব্যবহারে যে বুদ্ধিমত্তার পরিচয় দিয়েছেন তারও উল্লেখ করেন শ্রী নরেন্দ্র মোদী। তিনি বলেন, শ্রী ভেঙ্কাইয়া নাইডুর প্রতিটি শব্দই মন দিয়ে শোনার, উপলব্ধি করার এবং অনুসরণ করার। তাঁর শব্দ ব্যবহারে আপত্তি বা বিরোধিতা করার কোনও পথ ছিল না। শুধু তাই নয়, একটিমাত্র ছত্রে তিনি যেভাবে নিজেকে প্রকাশ করতে পারতেন তা সকলের কাছেই সুবিদিত, কারণ ভাষার ওপর তাঁর দখল ছিল অসাধারণ। সংসদ এবং তার বাইরে যে শব্দ ও বাক্যে তিনি নিজেকে প্রকাশ করতেন তার প্রভাব ছিল বিরাট। কারণ তাঁর বক্তব্যের সারবত্তার সঙ্গে গভীরতার এক বিশেষ মেলবন্ধন ঘটত। অতুলনীয় ছিল তাঁর শব্দ চয়ন যার মধ্য দিয়ে ফুটে উঠত তাঁর জ্ঞানের গভীরতা।
প্রধানমন্ত্রী বলেন, দক্ষিণ ভারতে শ্রী ভেঙ্কাইয়া নাইডুর রাজনৈতিক জীবন শুরু হয়েছিল খুবই সরল ও অনাড়ম্বরভাবে। একজন সাধারণ রাজনৈতিক কর্মী থেকে দলের সভাপতি হয়ে ওঠার ঘটনার মধ্যে প্রতিফলিত হয়েছিল তাঁর এগিয়ে চলার অদম্য মানসিকতা যা তাঁর মতাদর্শ ও ধৈর্য্যের সঙ্গে ছিল সম্পৃক্ত। দেশকে যদি আমরা ভালোবাসি, সঠিকভাবে আমাদের মতামত যদি আমরা প্রকাশ করতে পারি, ভাষাগত বৈচিত্র্যের ওপর যদি আমাদের আস্থা থাকে, তাহলে কোনও একটি বিশেষ অঞ্চল বা ভাষা যে কখনই কাজের জগতে অন্তরায় হয়ে উঠতে পারে না তা প্রমাণ করেছেন শ্রী ভেঙ্কাইয়া নাইডু স্বয়ং। প্রত্যেকটি ভারতীয় ভাষার প্রতি তিনি ছিলেন শ্রদ্ধাশীল। রাজ্যসভার চেয়ারম্যান হিসেবে কাজ করার সময় এই পরিচয় আমরা পেয়েছি। রাজ্যসভার চেয়ারম্যান হিসেবে তাঁর মেয়াদকালে সেখানকার কাজও শুধুমাত্র বহুগুণে বৃদ্ধি পায়নি, আলাপ-আলোচনার পরিসর ও পরিধিও পেয়েছে এক নতুন মাত্রা। বহু ঘটনায় তিনি এমন এমন সিদ্ধান্ত গ্রহণ করেছেন যা রাজ্যসভার ইতিহাসে স্মরণীয় হয়ে থাকবে। সংসদে তিনি বিতর্ক ও আলোচনাকে এমন এক মাত্রায় উন্নীত করেছিলেন যেখানে বিমূর্ত হয়ে উঠেছিল গণতন্ত্রের পূর্ণতা।
(PG/SKD/DM
আয়ুষ
আয়ুষ মন্ত্রক পুণেতে ভেষজ গাছগাছড়ার জন্য একটি আঞ্চলিক সুবিধাপ্রদান কেন্দ্রের সূচনা করেছে
নয়াদিল্লি, ১ অক্টোবর, ২০২০
আয়ুষ মন্ত্রকের সচিব শ্রী বৈদ্য রাজেশ কোটেচা গত মঙ্গলবার সাবিত্রীবাঈ ফুলে পুণে বিশ্ববিদ্যালয়ে আয়ুষ মন্ত্রকের অধীন ন্যাশনাল মেডিসিনাল প্ল্যান্টস বোর্ডের পশ্চিমাঞ্চলীয় শাখায় একটি আঞ্চলিক তথা সুবিধাপ্রদান কেন্দ্রের সূচনা করেছেন। মন্ত্রকের সচিব এক ভার্চ্যুয়াল অনুষ্ঠানে এই সুবিধাপ্রদান কেন্দ্রের সূচনা করেন। এই উপলক্ষে শ্রী কোটেচা ন্যাশনাল মেডিসিনাল প্ল্যান্টস বোর্ডের উদ্দেশ্যগুলি পূরণের ক্ষেত্রে পশ্চিমাঞ্চলীয় আঞ্চলিক সুবিধাপ্রদান কেন্দ্রের গুরুত্বের কথা উল্লেখ করে বলেন, ভেষজ গাছগাছড়ার সংরক্ষণ ও তার প্রসারে এই কেন্দ্রটি গুরুত্বপূর্ণ ভূমিকা পালন করবে। আত্মনির্ভর ভারত কর্মসূচির আওতায় আগামী প্রকল্পগুলিতে ভেষজ গাছের চাষের প্রসারে আয়ুষ মন্ত্রকের বিভিন্ন প্রয়াসের কথাও তিনি উল্লেখ করেন।
ন্যাশনাল মেডিসিনাল প্ল্যান্টস বোর্ড এখনও পর্যন্ত দেশের অগ্রণী বিশ্ববিদ্যালয় / প্রতিষ্ঠানগুলিতে ২০১৭-১৮ থেকে ছয়টি আঞ্চলিক তথা সুবিধাপ্রদান কেন্দ্র স্থাপন করেছে। আঞ্চলিক সুবিধাপ্রদান কেন্দ্রগুলি ন্যাশনাল মেডিসিনাল প্ল্যান্টস বোর্ডের বিভিন্ন কর্মসূচির রূপায়ণের ক্ষেত্রে সহ-প্রতিষ্ঠানের ভূমিকা পালন করে থাকে। এছাড়াও, ন্যাশনাল মেডিসিনাল প্ল্যান্টস বোর্ড রাজ্যস্তরেও একাধিক কর্মসূচি রূপায়ণ করছে। এই কাজে রাজ্যস্তরীয় মেডিসিনাল প্ল্যান্টস বোর্ড, রাজ্য অরণ্য বিভাগ, কৃষি বিভাগ ও উদ্যানপালন বিভাগকে অন্তর্ভুক্ত করা হয়েছে।
পশ্চিমাঞ্চলীয় এই আঞ্চলিক তথা সুবিধাপ্রদান কেন্দ্রটি ন্যাশনাল মেডিসিনাল প্ল্যান্টস বোর্ডের বিভিন্ন কর্মসূচি পশ্চিমাঞ্চলীয় রাজ্য / কেন্দ্রশাসিত অঞ্চলগুলির সহযোগিতায় রূপায়ণ করবে। এই কেন্দ্রটি ভেষজ গাছের সংরক্ষণ ও তার চাষের প্রসারে সাহায্যের পাশাপাশি, আয়ুষ সংক্রান্ত ফার্মাসিগুলির মাধ্যমে বিপণনেরও ব্যবস্থা করবে।
CG/BD/DM
(Visitor Counter : 132
বৈদ্যুতিন ও তথ্যপ্রযুক্তি মন্ত্রক
ইউ আই ডি আই- এর মাধ্যমে আধার যোগাযোগের ক্ষেত্রে যথাযথ ব্যাখ্যা
নতুন দিল্লি, ২৯ মে, ২০২২
এটি ইউ আই ডি আই- এর বেঙ্গালুরু আঞ্চলিক অফিসের মাধ্যমে ২৭ মে একটি বিজ্ঞপ্তি জারি করা হয়েছে।
জানা গেছে যে, ফটোশপের মাধ্যমে আধার কার্ডের অপব্যবহারের প্রচেষ্টার পরিপ্রেক্ষিতে এই বিজ্ঞপ্তিটি জারি করা হয়েছে। এই বিজ্ঞপ্তির মাধ্যমে সুস্পষ্টভাবে জানানো হয়েছে যে আধারের ফটোকপি কেউ যেন কোন সংস্থার সাথে লেনদেন না করেন। কারণ এটির অপব্যবহার হতে পারে। প্রয়োজন হলে আধার নম্বরের শেষ চারটি নম্বর ব্যবহার করা যেতে পারে।
ইউ আই ডি এ আই- এর মাধ্যমে প্রাপ্ত আধার কার্ড ধারকদের বিচক্ষণতা অবলম্বন করার পরামর্শ দেওয়া হয়েছে।
CG/ SB
(Visitor Counter : 250